CELEX: 62014CN0160
Language: el
Date: 2014-04-04 00:00:00
Title: Υπόθεση C-160/14: Αίτηση προδικαστικής αποφάσεως, την οποία υπέβαλε το Varas Cíveis de Lisboa (Πορτογαλία) στις 4 Απριλίου 2014 — João Filipe Ferreira da Silva e Brito κ.λπ. κατά Πορτογαλικής Δημοκρατίας

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/30
            
         Αίτηση προδικαστικής αποφάσεως, την οποία υπέβαλε το Varas Cíveis de Lisboa (Πορτογαλία) στις 4 Απριλίου 2014 — João Filipe Ferreira da Silva e Brito κ.λπ. κατά Πορτογαλικής Δημοκρατίας
   (Υπόθεση C-160/14)
   2014/C 175/37
   Γλώσσα διαδικασίας: η πορτογαλική
   
      Αιτούν δικαστήριο
   
   Varas Cíveis de Lisboa
   
      Διάδικοι στην υπόθεση της κύριας δίκης
   
   
      Ενάγοντες: João Filipe Ferreira da Silva e Brito κ.λπ.
   
      Εναγομένη: Πορτογαλική Δημοκρατία
   
      Προδικαστικά ερωτήματα
   
   
               1)
            
            
               Έχει η οδηγία 2001/23/ΕΚ του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων (1), και ιδίως το άρθρο 1, παράγραφος 1, αυτής την έννοια ότι η μεταβίβαση εγκαταστάσεως περιλαμβάνει μια κατάσταση στην οποία μια επιχείρηση δραστηριοποιούμενη στην αγορά των ναυλωμένων πτήσεων λύεται με απόφαση του πλειοψηφούντος μετόχου της, ο οποίος είναι επίσης επιχείρηση δραστηριοποιούμενη στον τομέα της αεροπορίας, και στην οποία, στο πλαίσιο της εκκαθαρίσεως, η μητρική εταιρία:
               
                           i)
                        
                        
                           αναλαμβάνει τη θέση της λυθείσας εταιρίας στις συμβάσεις μισθώσεως αεροσκαφών και στις ισχύουσες συμβάσεις ναυλωμένων πτήσεων που συνήφθησαν με διοργανωτές ταξιδίων,
                        
                     
                           ii)
                        
                        
                           ασκεί τη δραστηριότητα που προηγουμένως ασκούσε η λυθείσα εταιρία,
                        
                     
                           iii)
                        
                        
                           επαναπροσλαμβάνει ορισμένους από τους εργαζομένους που απασχολούνταν έως τότε στη λυθείσα εταιρία και τους αναθέτει όμοια καθήκοντα,
                        
                     
                           iv)
                        
                        
                           λαμβάνει μικρά στοιχεία εξοπλισμού από τη λυθείσα εταιρία;
                        
                     
         
               2)
            
            
               Έχει το άρθρο 267 ΣΛΕΕ (πρώην άρθρο 234) την έννοια ότι το Supremo Tribunal de Justiça, λαμβάνοντας υπόψη τα πραγματικά περιστατικά που εκτίθενται στο προηγούμενο ερώτημα και το γεγονός ότι τα κατώτερα εθνικά δικαστήρια τα οποία επιλήφθηκαν της υποθέσεως εξέδωσαν αντιφατικές αποφάσεις, είχε υποχρέωση να υποβάλει στο Δικαστήριο της Ευρωπαϊκής Ένωσης προδικαστικό ερώτημα σχετικά με την ορθή ερμηνεία της έννοιας της μεταβιβάσεως εγκαταστάσεως κατά το άρθρο 1, παράγραφος 1, της οδηγίας 2001/23/ΕΚ;
            
         
               3)
            
            
               Αντιβαίνει στο κοινοτικό δίκαιο και ιδίως στις αρχές που ανέπτυξε το Δικαστήριο [της Ευρωπαϊκής Ένωσης] με την απόφασή του στην υπόθεση Köbler (2), σχετικά με την ευθύνη του Δημοσίου για τις ζημίες που προκαλούνται σε ιδιώτες λόγω παραβιάσεως του κοινοτικού δικαίου από εθνικό δικαστήριο το οποίο κρίνει σε τελευταίο βαθμό, η εφαρμογή εθνικής νομοθεσίας η οποία απαιτεί για τη θεμελίωση της αξιώσεως αποζημιώσεως κατά του Δημοσίου την προηγούμενη ακύρωση της βλαπτικής αποφάσεως;
            
         
      (1)  ΕΕ L 82, σ. 16.
   
      (2)  Υπόθεση C-224/01, Köbler, EU:2003:513.